text: Vit hava møguleikan fyri at ognað okkum 74 stig.
text: #000002
text: Dysturin í dag bar bráð av, at uppflytingin er tryggjað og til høvið hevði Páll Hagbert blanda kortini eitt sindur øðrvísi í dag. Ongin veruligur álópari var í byrjunaruppstillingina, so Rógvi tók seg av hesum partinum. Ivan skuldi gerast pápi hvørja løtu, so Hugin stóð í málinum. Jonhard var fluttur upp á miðjuna meðan Carl var settur aftur at spæla í miðverjuni saman við Teitur Olsen.
text: #000007
text: Eftir ikki alt ov long tíð var farin í fyrsta hálvleiki fekk Teitur Justinussen ein risamøguleika, talan var faktiskt um ein 2-í-1 kjans. Fyrsta skotið frá Teituri hálvbjargaði málmaðurin hjá Víkingum, Teitur fekk bóltin aftur, men velur at smekka til við útsíðuni og bólturin fór langt framvið málið. Nú átti at staðið 1-0 til okkum.
text: #000009
text: Eins og fyrsti dysturin móti Víkingi, so skuldi tað vísa seg at gerast trupult at fáa bóltin inn. Vit vóru ikki serliga neyvir frammanfyri kassanum í dag og tað endaði so við, at vit ei heldur í dag fáa bóltin inn.
text: #000011
text: Vit góvu ikki skarvin yvir, men koyrdu á maskinuna móti endanum og við eitt sindur av hepni, so hevði Heini Mikal Mortensen skorað eitt ótrúliga vakurt mál, men heilfluktarin streyk nakrar cm framvið málið.
text: #000013
text: Men sum Martin Tausen skrivaði á Facebook í dag eftir dystin: “Tit hava onki at skammast yvir. Tit hava vunni deildina og tað er tað sum telur.... Koyri á víðari!”
text: #000015